cyanic-selkie/wikianc huggingface dataset:
রেখা ওয়াহিদ
কর্মজীবন
২০০৫ সালের অক্টোবর মাসে মনসুন প্রেস রেখা ওয়াহিদের প্রথম উপন্যাস দি এ টু জেড গাইড টু আরেঞ্জড ম্যারেজ প্রকাশ করে। ২০১০ সালের এপ্রিলে তার দ্বিতীয় উপন্যাস সারিস অ্যান্ড দ্য সিটি লিটল ব্ল্যাক ড্রেস থেকে প্রকাশিত হয়।  একই বছর জুনে তার তৃতীয় উপন্যাস অ্যাডাম আকবর – মাস্টার অব পোভার্টি পারফেক্ট পাবলিশার্স থেকে প্রকাশিত হয় ও ডিসেম্বরে লিটল ব্ল্যাক ড্রেস তার চতুর্থ উপন্যাস মাই বলিউড ওয়েডিং প্রকাশ করে।  তার রচনাসমূহ উত্তম পুরুষে বর্ণিত। তার লেখার ধরন প্রাচীন ঐতিহ্যের সাথে বর্তমান জ্ঞানের যোগসূত্র স্থাপন করেছে বলে বর্ণনা করা হয়।
২০০৬ সালে রেখা ওয়াহিদ লন্ডনের একটি সাহিত্যসভায় বক্তব্য পেশ করেন। ২০০৭ সালে তিনি স্পিটালফিল্ডে একটি সাহিত্যসভায় বক্তব্য পেশ করেন। ২০০৬ সালে তাকে এশিয়ান ওম্যান ম্যাগাজিন ফেসেস টু ওয়াচ হিসেবে উল্লেখ করে। তিনি বিবিসি এশিয়ান নেটওয়ার্ক-এর নারী বিষয়ক অনুষ্ঠানের নিয়মিত অতিথি, যেখানে তিনি পশ্চিমা ব্রিটিশ এশিয়ানদের সাহিত্য ও সামাজিক বিভিন্ন ব্যাপার নিয়ে কথা বলেন।
দক্ষিণ কাট্টলী ওয়ার্ড
দক্ষিণ কাট্টলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড। যার ক্রমিক নাম্বার ১১।
আয়তন
দক্ষিণ কাট্টলী ওয়ার্ডের আয়তন ৩.৭৩ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী দক্ষিণ কাট্টলী ওয়ার্ডের মোট জনসংখ্যা ৯৩,৫৬২ জন। এর মধ্যে পুরুষ ৪৭,৬৬০ জন এবং মহিলা ৪৫,৯০২ জন। মোট পরিবার ২০,৮১৩টি।
অবস্থান ও সীমানা
চট্টগ্রাম সিটি কর্পোরেশনের উত্তর-পশ্চিমাংশে দক্ষিণ কাট্টলী ওয়ার্ডের অবস্থান। এর দক্ষিণে ২৬নং উত্তর হালিশহর ওয়ার্ড, পূর্বে ১২নং সরাইপাড়া ওয়ার্ড, উত্তরে ১০নং উত্তর কাট্টলী ওয়ার্ড ও পশ্চিমে বঙ্গোপসাগর অবস্থিত।
প্রশাসনিক কাঠামো
দক্ষিণ কাট্টলী চট্টগ্রাম সিটি কর্পোরেশনের আওতাধীন ১১নং ওয়ার্ড। এ ওয়ার্ডের উত্তরাংশের প্রশাসনিক কার্যক্রম চট্টগ্রাম সিটি কর্পোরেশনের পাহাড়তলী থানার আওতাধীন এবং দক্ষিণাংশ হালিশহর থানার আওতাধীন। এটি ২৮৭নং চট্টগ্রাম-১০ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী দক্ষিণ কাট্টলী ওয়ার্ডের সাক্ষরতার হার ৬৬.৯%। এ ওয়ার্ডে ১টি ডিগ্রী কলেজ, ১টি স্কুল অ্যান্ড কলেজ, ৩টি মাধ্যমিক বিদ্যালয় ও ১১টি প্রাথমিক বিদ্যালয় ও ২টি মাদ্রাসা রয়েছে।
নিয়ার: অটোমাটা
নিয়ার: অটোমাটা হচ্ছে একটি একশন রোল-প্লেইং গেম যেটি প্ল্যাটিনাম গেমস তৈরি করেছেন এবং স্কয়ার ইনিক্স তা প্রকাশ করেন প্লেস্টেশন ৪ ও মাইক্রোসফট উইন্ডজ-এ। এই গেম জাপানে মুক্তি পায় ২০১৭ সালের ফেব্রুয়ারিতে, এবং পরের মাসে সারা বিশ্বে। নিয়ার: অটোমাটা হচ্ছে "নিয়ার" নামের একটি ২০১০ সালে তৈরিকৃত ভিডিও গেমের (যেটি ড্রাকেনগার্ড সিরিজের একটি স্পিন-অফ বা অানুষাঙ্গিক ভাগ) সিকুয়েল বা উত্তর ভাগ। এই গেমটি মেশিন (যেগুলি ভিনদেশী অাক্রমনকারীদের দ্বারা তৈরি) এবং বাকি মানুষত্বের মাঝে এক ধরনের যুদ্ধের মাঝে স্থান নেয়। এই গেমের গল্পটি একটি যুদ্ধরত অ্যান্ড্রয়েড, তার সাথী ও একজন নির্বাসিত অ্যান্ড্রয়েডকে অনুসরণ করে। এ গেমটি রোল-প্লেয়িং ও একশন-বেজড কম্ব্যাট  নিয়ার এর সমান গেমপ্লে অনুসরণ করে।
গেমটির উৎপাদন শুরু হয় ২০১৪ সালে সিরিজের তৈরীকর্তা ইয়োকো টারো, প্রকাশক ইয়োসুকে সাইটো এবং কেঈচি ওকাবে ও কেইগো হোকাশী নামের দুই সংগীত রচয়ীতাদের সাথে, যারা তাদের নিজ পদে ফিরে অাসে। একইভাবে, তাদের মধ্যে উল্লেখযোগ্য স্কয়ার ইনিক্সের চিত্রশিল্পী অাঁকিহিকো ইয়োশিডা, যাকে ক্যারেক্টার ডিজাইনের দায়িত্ব দেয়া হয়। গেমটির গল্পটি ইয়োকোর অাগের সাহিত্যের ভাব এর থেকে নেয়া হয়েছে, যেমন মানুষের মারার প্রবল ইচ্ছা; একইভাবে নির্গমিত সমস্যা সম্পর্কে; যেমন পূর্ব-সংস্কার এর সাথে মুখোমুখি হওয়া এবং কঠোর অবস্থা থেকে নিজেকে বাঁচানো। উৎপাদনের লক্ষ্য ছিলো একটি নিয়ার গেম তৈরি করা যেটি একটি সম্পূর্ণ অাসল তবে একইভাবে ভালো কম্ব্যাট সিস্টেম এর সমান হবে। প্রোজেক্টটি প্ল্যাটিনাম গেমস এর ডেভেলপারদের কাছে সম্পূর্ণ নতুন হবার কারণে তাদের অনেক বাঁধা অতিক্রম করতে হয়েছে গেমটির গেমপ্লে ও তার মধ্যে অন্তর্গত খোলা পরিবেশ নির্মাণ করতে।
গ্যালারী
প্রকাশের পর নিয়ার: অটোমাটা উত্তম সমালোচনার সম্মুখীন হয়। সমালোচকরা গেমটির ভাব, মিউজিক ডিজাইন, কম্ব্যাট সিস্টেম ও অনেকগুলি গেমপ্লের রীতির সংমিশ্রন; এবং ভিডিও গেম এর মাধ্যমে গেমটির গল্প বলার ব্যাপারে প্রশংসা করেছেন। তবে, তারা গেমটির গ্রাফিক্স ও টেকনিকাল সমস্যার উপর সমালোচনা করেছেন। ২০১৮ সালের মার্চ মাসের মধ্যে গেমটি দুই কোটি ৫০ লক্ষ কপি সারা বিশ্বে বিক্রি করে।
সাবারাগামুওয়া প্রদেশ রাগবি ফুটবল ইউনিয়ন
সাবারাগামুওয়া প্রদেশ রাগবি ফুটবল ইউনিয়ন (এসপিআরএফইউ) হল শ্রীলঙ্কার সাবারাগামুওয়া প্রদেশের একটি রাগবি ইউনিয়নের নিয়ন্ত্রক সংস্থা।
হাসান সালামা
হাসান সালামা (حسن سلامة, Ḥasan Salāmah) (১৯১২–১৯৪৮) ছিলেন ফিলিস্তিনের জাইশ আল-জিহাদ আল-মুকাদ্দাসের কমান্ডার। আবদুল কাদির আল-হুসাইনিও এই দলের কমান্ডার ছিলেন।
ফিলিস্তিন
১৯৩৬ সালে বিদ্রোহের সূচনার সময় তাকে লুদ-রামলা-জাফা অঞ্চলের দায়িত্ব দেয়া হয়। তিনি ব্রিটিশ ও ইশুভের বিরুদ্ধে কয়েকটি সফল সামরিক অপারেশনের পরিকল্পনা ও নেতৃত্ব দিয়েছিলেন। এসকল অপারেশনের মধ্যে ছিল রেলপথ উড়িয়ে দেয়া, বৈদ্যুতিক খুটি তুলে ফেলা, যোগাযোগ ব্যবস্থার ধ্বংসসাধন এবং ইশুভের বাগানগুলো আগুনে পুড়িয়ে দেয়া। ১৯৩৮ সালে লুদ-হাইফা রেল উড়িয়ে দেয়ার সময় তিনি আহত হন।
ইরাক
ফিলিস্তিনে আরব বিদ্রোহের পর হাসান লেবানন ও সিরিয়া যান এবং ইরাকে জেরুজালেমের মুফতি মুহাম্মদ আমিন আল-হুসাইনির সাথে যোগ দেন। ইরাকে তিনি সামরিক কলেজে ট্যাঙ্ক কমান্ডারের কোর্সে অংশ নেন। তিনি রশিদ আলি আল-কাইলানিকে সমর্থন দেন এবং ১৬৫জন ফিলিস্তিনি যোদ্ধার একটি দলকে নেতৃত্ব দেন। তিনি রশিদ আলির অভ্যুত্থান এবং ইঙ্গ-ইরাকি যুদ্ধে অংশ নিয়েছিলেন। ১৯৪১ সালে অক্ষশক্তিপন্থি রশিদ আলির সরকারকে ব্রিটিশরা ক্ষমতাচ্যুত করে। অ্যাডলফ হিটলার ও মুফতি আল-হুসাইনির বৈঠকের সময় মুফতি সামরিক প্রশিক্ষণের জন্য হাসান সালামা ও অন্যান্য আরব যোদ্ধাদের জার্মানি নিয়ে আসতে সক্ষম হন। হাসান জার্মানদের কাছে প্যারাট্রুপার হিসেবে প্রশিক্ষণ নেন।
দ্বিতীয় বিশ্বযুদ্ধ ও অপারেশন আটলাস
অপারেশন আটলাসে হাসান সালামা ওয়াফেন এসএস বাহিনীর বিশেষ কমান্ডো ইউনিটের একজন সদস্য ছিলেন। ১৯৪৪ সালের ৬ অক্টোবর রাতে হাসান সালামা এবং আরো চারজন কমান্ডো জার্মান হেইনকেল হেস ৩ বিমান থেকে ম্যান্ডেটরি প্যালেস্টাইনের জেরিকো অঞ্চলে অবতরণ করে। তাদের সাথে বিষ্ফোরক, সাবমেশিনগান, ডাইনামাইট, রেডিও যন্ত্রপাতি, ৫,০০০ পাউন্ড স্টারলিং ছিল বলে জানা যায়। সালামা ও একজন জার্মান গ্রেপ্তার এড়াতে সক্ষম হন। তিনি কুলায় আশ্রয় নেন এবং এখানে একজন চিকিৎসক তার ক্ষতিগ্রস্ত পায়ের চিকিৎসা করেন। স্থানীয় ফিলিস্তিনি আরব প্রতিরোধযোদ্ধাদেরকে রসদ ও অস্ত্র সরবরাহ করা এবং ইহুদি লক্ষ্যবস্তুগুলোতে আক্রমণের নির্দেশনা দেয়া এই মিশনের উদ্দেশ্য ছিল।
১৯৪৭–১৯৪৮ ফিলিস্তিন যুদ্ধ
১৯৪৭ সালে জাইশ আল-জিহাদ আল-মুকাদ্দাসের সেকেন্ড-ইন-কমান্ড হন। ১৯৪৭-৪৮ সালের গৃহযুদ্ধে ফিলিস্তিনি আরবদের এই অনিয়মিত বাহিনী গ্র্যান্ড মুফতি আল-হুসাইনিকে সহায়তা করেছে। এই বাহিনীকে আবদুল কাদির আল-হুসাইনির ব্যক্তিগত বাহিনী বলা হত। মাঠপর্যায়ের কমান্ড সংগঠিত করার জন্য ১৯৪৮ সালের ৫ ফেব্রুয়ারি দামেস্ক অনুষ্ঠিত বৈঠকে সালামাকে লিডিয়া জেলার দায়িত্ব দেয়া হয়। তিনি জাফা, উপকূলীয় সমভূমি, রামলা ও লুদে বাহিনীর নেতৃত্ব দেন।
১৯৪৮ সালের ২ জুন রাস আল-আইনের যুদ্ধে হাসান সালামা ইসরায়েলি প্রতিরক্ষা বাহিনীর হাতে নিহত হন।
রুহুনা রাগবি ফুটবল ইউনিয়ন
রুহুনা রাগবি ফুটবল ইউনিয়ন (আরআরএফইউ) হল দক্ষিণাঞ্চলীয় প্রদেশ, শ্রীলঙ্কার রাগবি ইউনিয়নের নিয়ন্ত্রক সংস্থা। ১২ জুন ২০১০ এ পদত্যাগ না করা পর্যন্ত এর সভাপতি ছিলেন কুমার আবেবর্দেনা।
নারায়ণ মেঘাজি লোখান্ডে
নারায়ণ মেঘাজি লোখান্ডে (১৮৪৮-১৮৯৭) ছিলেন ভারতীয় শ্রমিক নেতা এবং ভারতে ট্রেড ইউনিয়ন আন্দোলনের জনক। শুধুমাত্র ঊনিশ শতকের পোষাক শিল্পের বা বস্ত্র কারখানায় শ্রমিকদের কাজের অবস্থার উন্নতির জন্যই নয়, বরং জাতি বর্ণ ও সাম্প্রদায়িক বিষয়ের সমাধানে সাহসী উদ্যোগের জন্যও তিনি বিশেষভাবে স্মরণীয়। হিন্দু মুসলমানদের দাঙ্গার সময় সম্প্রীতি রক্ষায় যে  অভাবনীয় কাজ করেছিলেন, সে জন্য ১৮৯৫ খ্রিস্টাব্দে ব্রিটিশ সরকার তাকে রায়বাহাদুর উপাধি প্রদান করে এবং গভীর শ্রদ্ধায় "জাস্টিস অফ পিস" হিসাবে আখ্যায়িত করে। স্বাধীনতার পর  ভারত সরকারের ডাক বিভাগ ২০০৫  খ্রিস্টাব্দে তার ছবি সহ একটি ডাকটিকিট জারি করে।
জন্ম ও প্রারম্ভিক জীবন
নারায়ণ মেঘাজি লোখান্ডে মহারাষ্ট্রের পুনে জেলার কানহেরসারের এক দরিদ্র ফুলমালি পরিবারে জন্মগ্রহণ করেন। তিনি কেবলমাত্র উচ্চ বিদ্যালয়ের স্তর পর্যন্তই পড়াশোনা করছিলেন।
তিনি  গোপিকাবাইকে বিবাহ করেন।  তাদের একমাত্র পুত্র সন্তান ছিল গোপীনাথ।
কর্মজীবন ও শ্রমিক আন্দোলন
লোখান্ডে প্রথমে রেলওয়ে বিভাগে এবং পরে পোস্ট অফিসে কিছুকাল কেরানির  কাজ করেন। তারপর  মুম্বাইয়ের মান্ডভি এলাকায় টেক্সটাইল মিলের অফিসে হেড ক্লার্কের চাকরি পান। তিনি দেখেন সূতাকল বা বস্ত্র কারখানার সকল শ্রমিককে দিনে বিরতি ছাড়া তের-চোদ্দ ঘন্টা নিদারুণ করুণ অবস্থায় সপ্তাহের সাত দিনই কাজ করতে হত। এসবের কারণে তিনি চাকরি ছেড়ে শ্রমিক আন্দোলনে যোগ দেওয়ার সিদ্ধান্ত নেন এবং ১৮৮৪ খ্রিস্টাব্দের ২৩ সেপ্টেম্বর প্রতিষ্ঠিত বোম্বে মিল হ্যান্ডস অ্যাসোসিয়েশনের মাধ্যমে শ্রমিক আন্দোলন সংগঠিত করেন। ১৮৮৪ খ্রিস্টাব্দের ২৩ থেকে ২৬ শে সেপ্টেম্বর বোম্বের বিভিন্ন সূতাকলের প্রায় সাড়ে পাঁচ হাজার শ্রমিকদের উপস্থিতি নিশ্চিত করে অসাধারণ সম্মেলন সংগঠিত করেন। এই সম্মেলনের মধ্য দিয়ে শ্রমিকেরা দাবি জানায় যে, দুপুরের টিফিন এবং সকাল সাড়ে নটা থেকে সূর্যাস্ত পর্যন্ত কাজের সময় নির্দিষ্ট করতে হবে। তবে এখানে উল্লেখযোগ্য এই যে, বাংলায় তথা ভারতে  শ্রমিকদের মধ্যে প্রথম  সচেতনতা তৈরির কাজ করেছিলেন শশীপদ বন্দ্যোপাধ্যায় (১৮৪০-১৯২৪)।  ১৮৭০ খ্রিস্টাব্দে তিনি কলকাতার  চটকল শ্রমিকদের নিয়ে' শ্রমজীবী সমিতি' প্রতিষ্ঠা করেন। তবে লোখান্ডের নেতৃত্বে বোম্বাইয়ের শ্রমিক সমাবেশটি সমগ্র বিশ্বের শ্রমিক আন্দোলনের ইতিহাস তথা ভারতবর্ষের শ্রমিক আন্দোলনের ইতিহাসে এক গুরুত্বপূর্ণ স্থান নিয়েছে।
ব্রিটিশ শাসনামলে লোখান্ডের নেতৃত্বেই বোম্বাইয়ের বস্ত্র কারখানার শ্রমিকেরা যে যে অধিকার অর্জন করেন সে গুলি হল –
প্রসঙ্গত, লোখান্ডে সূতাকল  শ্রমিকদের জন্য সাপ্তাহিক ছুটির জন্য যে লড়াই করে রবিবার দিনটি নির্দিষ্ট করেছিলেন, সেটিই ১৮৯০ খ্রিস্টাব্দের  ১০ জুন হতে সমগ্র ভারতে রবিবার সাপ্তাহিক ছুটি ঘোষণা করা হয়েছিল এবং তা আজও অব্যাহত রয়েছে।
স্বভাবতই, ঊনিশ শতকে লোখান্ডে ভারতে ট্রেড ইউনিয়ন আন্দোলনের জনক হিসাবে পরিগণিত হন। মুম্বাইয়ে শ্রমিকদের সংগঠন  "মুম্বাই কামগার সংঘ" প্রতিষ্ঠা করেন তিনি।
সামাজিক অবদান
নারায়ণ মেঘাজি লোখান্ডে ছিলেন বিশিষ্ট সমাজকর্মী ও "সত্যশোধক সমাজ"-এর  প্রতিষ্ঠাতা মহাত্মা জ্যোতিরাও গোবিন্দরাও ফুলের অন্যতম  সহকর্মী। 'সত্যশোধক সমাজ'-এর মুখপত্র হিসাবে কাজ করত পুনে হতে প্রকাশিত দীনবন্ধু কৃষ্ণরাও পান্ডুরং ভালেকার (১৮৫০-১৯১০) দ্বারা প্রতিষ্ঠিত মারাঠি ভাষার সাপ্তাহিক দীনবন্ধু। এটি মূলত কৃষক ও শ্রমিকদের অভিযোগ তুলে ধরত প্রতি সপ্তাহে এবং নারায়ণ মেঘাজি লোখান্ডে নিয়মিতই লিখতেন পত্রিকাটিতে। পরে আর্থিক কারণে কৃষ্ণরাও পান্ডুরং ভালেকার অসমর্থ হলে, ১৮৮০ খ্রিস্টাব্দ হতে নারায়ণ মেঘাজি লোখান্ডে সম্পাদনার ভার নেন। পরে লোখান্ডে "সত্যশোধক সমাজ" এর মুম্বাই শাখার এর সভাপতি হন এবং জাতি, ধর্ম ও বর্ণ নির্বিশেষে সমাজের সমস্ত মানুষের সেবায় তিনি নিজেকে সম্পূর্ণভাবে নিবেদিত করেন।
সম্মাননা
ভারতে হিন্দু মুসলমানদের দাঙ্গার সময় সম্প্রীতি রক্ষায় তিনি যথেষ্ট কাজ করেছিলেন, সে জন্য ১৮৯৫ খ্রিস্টাব্দে ব্রিটিশ সরকার তাকে রায়বাহাদুর উপাধিতে ভূষিত করে এবং গভীর শ্রদ্ধায় "জাস্টিস অফ পিস" নামেও আখ্যায়িত করে।
ব্ল্যাকবেরি ১০ ডিভাইসের তালিকা
থাম্ব|Blackberry 10 লোগো এটি ব্ল্যাকবেরি ১০ অপারেটিং সিস্টেম চালিত সমস্ত ডিভাইসের একটি তালিকা। সংস্থার পরবর্তী ডিভাইসগুলি, ব্ল্যাকবেরি প্রাইভসহ (২০১৫ এর শরত থেকে শুরু করে), অ্যান্ড্রয়েড অপারেটিং সিস্টেম ব্যবহার করে।
মধ্যসীমা
মিড-রেঞ্জ ডিভাইসগুলি উদীয়মান বাজার এবং বাজেট সচেতন গ্রাহকদের লক্ষ্য করে করা হয়েছে। এতে ডুয়াল কোর প্রসেসর ব্যবহার করে। ৮ গিগাবাইট এবং ১৬ গিগাবাইটের মধ্যে অভ্যন্তরীণ স্টোরেজ ব্যবহার করা হয়েছে, যদিও আরও একটি পৃথক মাইক্রোএসডি কার্ডের সাহায্যে জায়গা বৃদ্ধি করা যায়।
ফ্ল্যাগশিপ
ব্ল্যাকবেরি বিজ্ঞাপনগুলিতে সর্বাধিক বৈশিষ্ট্যযুক্ত ফ্ল্যাগশিপ ডিভাইসগুলি প্রচার করা হয়। পাসপোর্টটিতে কোয়াড-কোর প্রসেসর রয়েছে। অন্যান্য সমস্ত ডিভাইস ডুয়াল-কোর প্রসেসর ব্যবহার করে।
পোরশে নকশা
পোরশে ডিজাইনের স্মার্টফোনগুলি পোরশে অটোমোবাইল ব্র্যান্ডের উপর ভিত্তি করে বিলাসবহুল বৈশিষ্ট্য দেয় যা নামটিকে প্রতিনিধিত্ব করে। এই ডিভাইসগুলি বাইরের দিকে বিলাসবহুল উপাদান ব্যবহার করে। অভ্যন্তরীণ হার্ডওয়্যারটি সংশ্লিষ্ট ফ্ল্যাগশিপ ডিভাইসের সমান, তবে অভ্যন্তরীণ স্টোরেজটি ৬৪ গিগাবাইটে আপগ্রেড করা হয়েছে।
উত্তর মধ্য প্রদেশ রাগবি ফুটবল ইউনিয়ন
উত্তর মধ্য প্রদেশ রাগবি ফুটবল ইউনিয়ন (এনসিপিআরএফইউ) হল উত্তর মধ্য প্রদেশ, শ্রীলঙ্কার একটি রাগবি ইউনিয়নের নিয়ন্ত্রক সংস্থা।
অ্যাডাম পিটি
অ্যাডাম পিটি (Adam Peaty; জন্ম: ২৮ ডিসেম্বর ১৯৯৪) আটোজেটার এলাকায় জন্মগ্রহণকারী বিশিষ্ট প্রতিযোগিতাধর্মী ইংরেজ সাঁতারু। বুকসাঁতারে তিনি তার দক্ষতা প্রদর্শন করে চলেছেন। ১০০ মিটার বুকসাঁতারের বর্তমান বিশ্বরেকর্ডের অধিকারী তিনি। অলিম্পিক গেমস, ফিনা বিশ্ব চ্যাম্পিয়নশীপ ও ইউরোপীয় চ্যাম্পিয়নশীপে গ্রেট ব্রিটেনের এবং কমনওয়েলথ গেমসে ইংল্যান্ডের প্রতিনিধিত্ব করছেন। এছাড়াও ২০১৬ সালের রিও অলিম্পিকে পুরুষদের ১০০ মিটার ব্রেস্টস্ট্রোকে স্বর্ণপদক জয় করেছেন তিনি। ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে তিনি মার্কিন যুক্তরাষ্ট্রের প্রতিনিধিত্ব করে সাঁতারের পুরুষদের ১০০ মিটার ব্রেস্টস্ট্রোক এবং মিশ্র ৪×১০০ মিটার মেডলি রিলে বিভাগে স্বর্ণ পদক জয়লাভ করেছেন।
প্রারম্ভিক জীবন
স্টাফোর্ডশায়ারের আট্টোজেটার এলাকায় জন্মগ্রহণকারী পিটি পেইনস্লে ক্যাথলিক কলেজ ও ডার্বি কলেজে অধ্যয়ন করেন। শৈশবে জলভীতি তার মনে কাজ করে ও স্নান করতে ভয় পেতেন।
ডার্বি সিটি সুইমিং ক্লাবে প্রশিক্ষণ গ্রহণ করেন। সাবেক অলিম্পিক সাঁতারু মেলানি মার্শাল তাকে কোচিং করাতেন। ডার্বিশায়ারের রেপটন গ্রামে অবস্থিত সহশিক্ষাক্রমিক বোর্ডিং স্বাধীন স্কুলরূপে পরিচিত রেপটন স্কুলে সপ্তাহে আটবার প্রশিক্ষণ নেন তিনি। এছাড়াও দুই মেয়াদে লাফবোরা বিশ্ববিদ্যালয়ে প্রশিক্ষণ নিয়েছেন। ১৪ বছর বয়সে পিটি'র ফ্রিস্টাইলে ক্রীড়াশৈলী মার্শালের মনঃপুত হয়নি। কিন্তু, ব্রেস্টস্ট্রোকে তার বিশেষ কিছু গুণের সন্ধান পান তিনি।
খেলোয়াড়ী জীবন
পিটি ১০০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন, ২০১৪ ও ২০১৬ সালের ইউরোপীয় চ্যাম্পিয়ন এবং ২০১৪ সালের কমনওয়েলথ চ্যাম্পিয়ন। ৫০ মিটার ব্রেস্টস্ট্রোকে ২০১৫ সালের বিশ্বচ্যাম্পিয়ন ও ২০১৪ সালের ইউরোপীয় চ্যাম্পিয়ন তিনি। গ্রেট ব্রিটেনের সদস্যরূপে মিশ্র মিডলে রিলে শিরোপা জয় করেন। ৫ আগস্ট, ২০১৫ তারিখ পর্যন্ত তিনটে বিষয়ের সবকটিতেই বিশ্বরেকর্ডের অধিকারী তিনি। প্রথম সাঁতারু হিসেবে বিশ্ব চ্যাম্পিয়নশীপের এক আসরের স্প্রিন্ট ব্রেস্টস্ট্রোক উভয় বিভাগের শিরোপা লাভ করেন। এছাড়াও, এক বিশ্ব চ্যাম্পিয়নশীপে সর্বাপেক্ষা সফলতম ব্রিটিশ সাঁতারু তিনি।
স্কটল্যান্ডের গ্লাসগোতে অনুষ্ঠিত ২০১৪ সালের কমনওয়েলথ গেমসে অংশ নেন তিনি। ৫০ মিটার, ১০০ মিটার ও ২০০ মিটার ব্রেস্টস্ট্রোক এবং ৪×১০০ মিটার মিডলে রিলে - এ চারটি বিষয়ে তার অংশগ্রহণ ছিল। তন্মধ্যে ফাইনালে দক্ষিণ আফ্রিকান ক্যামেরন ফন দার বার্গের তুলনায় ০.০২ সেকেন্ডের ব্যবধানে ২৬.৭৮ সময় নিয়ে দ্বিতীয় হন। কিন্তু ১০০ মিটারে বার্গের তুলনায় ০.৩৪ সেকেন্ডের ব্যবধানে ৫৮.৯৪ সময় নিয়ে প্রথম স্থান দখল করেন। অলিম্পিক চ্যাম্পিয়ন ও বিশ্বরেকর্ডের অধিকারী বার্গের এতে জয়লাভের সম্ভাবনা থাকলেও পিটি ব্রিটিশ ব্যক্তি হিসেবে রেকর্ড সময় নিয়ে এ বিষয়ে বিজয়ী হন। ২০০ মিটার ব্রেস্টস্ট্রোকে ০.১৫ সেকেন্ডের জন্য পদক হাতছাড়া করেন ও প্রথম স্থান অধিকারী স্কটল্যান্ডীয় রস মারডকের তুলনায় ২.৭২ সেকেন্ড দূরত্বে ছিলেন। তবে ২৯ জুলাই, ২০১৪ তারিখে অনুষ্ঠিত মিডলে রিলেতে স্থান দখল করেছিলেন। রেবেকা অ্যাডলিংটন তার পরামর্শকের দায়িত্ব পালন করতেন।
২০১৫ সালের ফিনা বিশ্ব অ্যাকুয়াটিক চ্যাম্পিয়নশীপে ব্রেস্টস্ট্রোকের তিনটি বিষয়ের সবকটিতেই প্রতিদ্বন্দ্ব্বিতা করেন। তন্মধ্যে ১০০ মিটার ব্রেস্টস্ট্রোকে দুইবার চ্যাম্পিয়নশীপ রেকর্ড ভঙ্গ করেন ও প্রথমবারের মতো বিশ্ব চ্যাম্পিয়ন হন। রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ১০০ মিটার ব্রেস্টস্ট্রোকে অংশ নেন। হিটে নিজস্ব বিশ্বরেকর্ড পুনরায় ভেঙে ফেলে নতুনভাবে গড়েন পিটি।
উসমান বুকারি
উসমান বুকারি (عثمان بوكاري, Osman Bukari; জন্ম: ১৩ ডিসেম্বর ১৯৯৮) হলেন একজন ঘানায়ীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং ঘানা জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০১৯ সালে, বুকারি ঘানা অনূর্ধ্ব-২৩ দলের হয়ে ঘানার বয়সভিত্তিক পর্যায়ে অভিষেক করেছিলেন। প্রায় এক বছর যাবত ঘানার বয়সভিত্তিক দলের হয়ে খেলার পর, তিনি ২০২১ সালে ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ১১ ম্যাচে ৩টি গোল করেছেন।
প্রারম্ভিক জীবন
উসমান বুকারি ১৯৯৮ সালের ১৩ই ডিসেম্বর তারিখে ঘানার আক্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বুকারি ঘানা অনূর্ধ্ব-২৩ দলের হয়ে খেলার মাধ্যমে ঘানার প্রতিনিধিত্ব করেছেন। ঘানার বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করে ৩টি গোল করেছেন।
মৈতৈ লিপি
মৈতৈ লিপি বা মেইতেই লিপি বা মেইতেই ময়েক মণিপুরে প্রচলিত মৈতৈ ভাষা (মণিপুরী ভাষা) লিখতে ব্যবহার করা হয়। মৈতৈ ময়েক হচ্ছে একপ্রকারের আবুগিদা লিখন পদ্ধতি। ১৮শ শতক থেকে এই লিপির প্রচলন ছিল যদিও তার পরবর্তী শতকে বাংলা লিপি এর স্থান নৈয়। বর্তমানে এই লিপির পুনরুদ্ধার করা হয়েছে এবং মৈতৈ ভাষা লেখার জন্য সরকারিভাবে এর ব্যবহার করা হয়।
মৈতৈ লিপির এক বিশেষ বৈশিষ্ট্য হল যে বর্ণসমূহের নামকরণের জন্য শরীরের অংগসমূহের নামের ব্যবহার। প্ৰতিটি বর্ণের নাম মৈতৈ ভাষার মানব দেহের একটি অংগের নামে রাখা হয়েছে। উদাহরণস্বরূপ, প্ৰথম বৰ্ণ "কক্"-এর অর্থ হল মাথা; দ্বিতীয় বর্ণ "চাম" মানে চুল; তৃতীয় বর্ণ "লাই" মানে কপাল, ইত্যাদি।
ইউনিকোড
ইউনিকোডের ২০০৯ সালের অক্টোবরে প্রকাশিত ৫.২ সংস্করণে মৈতৈ লিপিকে অন্তর্ভুক্ত করা হয়।
ইউনিকোড ব্লক
মৈতৈ লিপির ইউনিকোড ব্লকটি মৈতৈ ময়েক নামে পরিচিত এবং এটি U+ABC0 থেকে U+ABFF কোড বিন্দু পর্যন্ত বিস্তৃত।
মৈতৈ লিপিতে ঐতিহাসিক ভাবে ব্যবহৃত চিহ্নগুলি মৈতৈ ময়েক সম্প্রসারিত ব্লকে U+AAE0 থেকে U+AAFF পর্যন্ত অন্তর্ভুক্ত করা হয়েছে।
গ্রাফিক্স ট্যাবলেট
গ্রাফিক্স ট্যাবলেট (যাকে ডিজিটাইজার বা ডিজিটাল ড্রয়িং ট্যাবলেট বা পেন ট্যাবলেট বা ডিজিটাল আর্ট বোর্ড নামেও ডাকা হয়) হল এমন একটি কম্পিউটার ইনপুট ডিভাইস যা ব্যবহারকারীর হাতে আকা ছবি, এ্যানিমেশন এবং গ্রাফিক্সকে বিশেষ কলম সদৃশ স্টাইলাস দিয়ে আকাঁর সুবিধা দেয়। বাস্তবে কোন ব্যক্তি যেমন কাগজে কলম, তুলি, পেন্সিল বা এই ধরনের সামগ্রী দিয়ে ছবি আকে ঠিক তেমনি গ্রাফিক্স ট্যাবলেটে তা আকা হয়। এই সমস্ত ট্যাবলেট দিয়ে হাতে লিখা স্বাক্ষর বা ডেটা ইনপুট হিসেবে কম্পিউটারে দেয়া সম্ভব হয়। এটি দিয়ে কোন ছবিকে একটি কাগজ হতে ট্রেস করা যায় যা ট্যাবলেটের উপরিভাগে ঠিকভাবে রাখলেই শুধুমাত্র সম্ভব। এই পদ্ধতিতে ডেটা কম্পিউটারের ইনপুট করা বা ধারণ করাকে ডিজিটাইজিং বলে।
যন্ত্রটিতে একটি সমতল বর্গাকার উপরিভাগ থাকে যাতে ব্যবহারকারীরা আকতে পারেন বা ট্রেস করতে পারেন স্টাইলাস পেন দ্বারা বা কলমের সদৃশ কোন যন্ত্র দ্বারা যা স্টাইলাসের মত কাজ করে। অঙ্কিত ছবিটি কম্পিউটারের মনিটরে দেখা যায়, যদিও বর্তমানে কিছু গ্রাফিক্স ট্যাবলেটে এলসিডি মনিটর যোগ করা আছে যাতে ব্যবহারকারী বাস্তবতার স্বাদ পেতে পারেন বা সহজে ব্যবহার করতে পারেন।
উনা চ্যাপলিন
উনা কাস্তিয়া চ্যাপলিন (স্পেনীয়: Oona Castilla Chaplin; জন্ম: ৪ঠা জুন ১৯৮৬) হলেন একজন স্পেনীয় অভিনেত্রী। তিনি এইচবিও টেলিভিশনের গেম অব থ্রোনস ধারাবাহিকে তালিসা মাইগার চরিত্রে, এবং দ্য ক্রিমসন ফিল্ড ও ট্যাবু ধারাবাহিকে অভিনয় করে পরিচিতি লাভ করেন।
উনা অভিনেত্রী জেরাল্ডিন চ্যাপলিনের কন্যা, চলচ্চিত্র নির্মাতা ও অভিনেতা চার্লি চ্যাপলিনের নাতনী এবং মার্কিন নাট্যকার ইউজিন ওনিলের প্র-পৌত্রী। তার মাতামহী উনা ওনিলের নামানুসারে তার নাম রাখা হয়।
প্রারম্ভিক জীবন
উনা কাস্তিয়া চ্যাপলিন ১৯৮৬ সালের ৪ঠা জুন মাদ্রিদে জন্মগ্রহণ করেন। তার মাতা জেরাল্ডিন চ্যাপলিন একজন ইঙ্গ-মার্কিন অভিনেত্রী এবং তার পিতা পাত্রিসিও কাস্তিয়া একজন চিলীয় চিত্রগ্রাহক। তার পিতামহী একজন মাপুচে। তার মাতামহী উনা ওনিলের নামানুসারে তার নাম রাখা হয়। তিনি তার শৈশব কাটান স্পেন, ব্রিটেন, সুইজারল্যান্ড ও কিউবাতে। তার মায়ের চলচ্চিত্রে কাজের সুবাদে তাকে সেসব দেশ ঘুরতে হয়। শৈশব থেকেই তিনি ব্যালে, সালসা ও ফ্লামেঙ্কো নাচের চর্চা শুরু করেন। উনার শেন নামে এক সৎ ভাই রয়েছে। শেন তার মা ও স্পেনীয় পরিচালক কার্লোস সরার সন্তান।
অ্যামিব্যাথ ম্যাকনল্টি
অ্যামিব্যাথ ম্যাকনল্টি (জন্ম নভেম্বর ৭, ২০০১) হলেন একজন আয়ারল্যান্ডীয় কানাডিয়ান অভিনেত্রী। ২০১৭ সালে তিনি কানাডিয়ান টেলিভিশন চ্যানেল সিবিসি এবং জনপ্রিয় মার্কিন সমম্প্রচার ভিত্তিক প্রতিষ্ঠান নেটফ্লিক্স-এর দৃশ্যকাব্যিক ধারাবাহিক অ্যানি-এ "অ্যানি শার্লি" হিসেবে অভিনয় করা শুরু করেন, যেটি কানাডিয়ান জনপ্রিয় কানাডিয়ান লেখিকা লুসি মাওন্ড মন্টগোমেরি-এর ১৯০৮ সালে প্রকাশিত জনপ্রিয় উপন্যাস অ্যানি অব গ্রিন গাবলেস-এর উপর ভিত্তি করে তৈরী করা হয়েছে। ম্যাকনল্টি, পূর্বে আয়ারল্যান্ডের সবচেয়ে জনপ্রিয় টেলিভিশন চ্যানেল আরটিই ওয়ান-এ প্রচারিত ধারাবাহিক ক্লিন ব্রেক এবং আগাঠা রাইসিন-এ হাজির করেছেন।
জয়স্টিক
একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।
জয়স্টিক প্রায়শই ভিডিও গেম নিয়ন্ত্রণ ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করন দেখা যায়।
সাগরলাল দত্ত
সাগরলাল দত্ত বা 'সাগর দত্ত' (১৮২১ — ১৮৮৬) একজন জনহিতৈষী বাঙালি ব্যবসায়ী, সমাজসেবী ও দানবীর ছিলেন। তার নামাঙ্কিত কামারহাটীতে কলেজ অফ মেডিসিন এবং সাগর দত্ত হাসপাতাল তারই দান করা জমিতে অবস্থিত।
অবদান
সাগর দত্ত ১৮২১ সালে হুগলি জেলার চুঁচুড়ায় জন্মগ্রহণ করেন সুবর্ণবণিক সম্প্রদায়ের দত্ত পরিবারে। পিতার নাম ছিল মোহনচাঁদ দত্ত। ১৭ বছর বয়েসে পৈতৃক ব্যবসার দেখাশোনার কাজ ছেড়ে 'কার্লাইল নেফিউ অ্যান্ড কোম্পানি' নামক একটি বিদেশী কোম্পানীর অফিসে কেরাণী তথা মুৎসুদ্দির কাজ করতে থাকেন তিনি। কিছুকাল পরে দত্ত লাভজনক নীলের কারবারে যোগ দেন। বিপুল পয়সা অর্জন করার দুই বছর পরে দাদা পীতাম্বর দত্তের সাথে পাটের ব্যবসায় নামেন এবং সাগরলালবাবু নামে খ্যাতি পান। যদিও তিনি দেশীয় সংস্কৃতিতে অভ্যস্ত ছিলেন। ব্রাহ্মসমাজের উন্নতিতে অর্থ প্রদান করেন। নিজের এলাকায় ঠাকুরবাড়ী, অতিথিশালা, ইংরেজি শিক্ষা বিদ্যালয় ইত্যাদি স্থাপন করেন। দানশীল ব্যক্তি হিসাবে তার বিশেষ পরিচিতি হয়। কলকাতার কলুটোলায় থাকাকালীন তিনিই প্রথম বাঙালী ব্যক্তি যিনি টেলিফোন ব্যবহার করেছিলেন। তার স্ত্রী ম্যালেরিয়া আক্রান্ত হয়ে মারা গেলে হাসপাতাল তৈরীর প্রয়োজনীয়তা বোধ করেন সাগর দত্ত। ১৮৮৬ সালে তার মৃত্যুর আগে ১৩ লক্ষাধিক টাকার সম্পত্তি ও কামারহাটি বাগানবাড়ীর জমি দান করে যান এই উদ্দেশ্যে। হুগলি জেলার দত্তবাড়ীর দুর্গাপূজার প্রচলন করেন সাগর দত্ত। কলকাতা পুরসভা, ১৯২৮ সালে শোভারাম বসাক ফার্স্ট লেনের নাম পরিবর্তন করে সাগর দত্ত লেন করে। সম্পর্কে তিনি সঙ্গীতশিল্পী লালচাঁদ বড়ালের মাতামহ।
পারিবারিক জীবন
সাগরলাল ব্যবসার কারণে কলকাতার কলুটোলার ১৪ নং গোপালচন্দ্র লেনের বাড়িতে বাস করতেন। চুঁচুড়ার বাড়িতেই থাকতেন তার স্ত্রী জহরমণি দেবী। তাদের ছিল দুটি কন্যা সন্তান। কনিষ্ঠা কন্যা ছিলেন খ্যাতনামা সঙ্গীতশিল্পী  লালচাঁদ বড়ালের মাতা। পুত্র সন্তান না থাকায় সাগরলাল বৃদ্ধ বয়সে মানিকলালকে পোষ্যপুত্র গ্রহণ করেন। ব্যবসা-বাণিজ্যে মানিকলালের অনুরাগ ছিল না। মানিকলালকে পোষ্যপুত্র হিসাবে গ্রহণ করার পরই স্ত্রী জহরমণি দেবী ম্যালেরিয়ায় মারা যান। পত্নী বিয়োগের পর সাগরলাল সংসারের উপর  বীতরাগ হয়ে কামারহাটির বাগানবাড়ীতে বসবাস করতে থাকেন। ১২৯৩ বঙ্গাব্দের ২৫ কার্তিক বুধবার ( নভেম্বর ১৮৮৬ খ্রিস্টাব্দে) পরলোক গমন করেন।
বাংলাদেশ মহিলা সমিতি বালিকা উচ্চ বিদ্যালয় ও কলেজ
বাংলাদেশ মহিলা সমিতি বালিকা উচ্চ বিদ্যালয় ও কলেজ হচ্ছে একটি বালিকা উচ্চ বিদ্যালয়, যা চট্টগ্রাম কোতোয়ালী থানায় অবস্থিত। সংক্ষেপে এটি 'বিএমএস' (বাংলাদেশ মহিলা সমিতি) বালিকা উচ্চ বিদ্যালয় ও কলেজ  এবং বাওয়া স্কুল অ্যান্ড কলেজ  নামেও পরিচিত। ২০১৩ সালে, জুনিয়র স্কুল সার্টিফিকেট (জেএসসি) পরীক্ষায় শিক্ষার্থীদের সাফল্যের উপর ভিত্তি করে এটি চট্টগ্রাম বিভাগে তৃতীয় স্থান অধিকার করে।
বিদ্যাসাগর পুরস্কার
বিদ্যাসাগর পুরস্কার হল ভারতীয় সমাজ সংস্কারক ঈশ্বরচন্দ্র বিদ্যাসাগরের নামে বিশিষ্টজনেদেরকে সম্মাননা প্রদান কর্মসূচি। ২০১৯ সালে তাঁর ২০০-তম জন্মবার্ষিকীতে পশ্চিমবঙ্গের বিদ্যাসাগর বিশ্ববিদ্যালয় এটি চালু করে।
ভয়নেচ পাণ্ডুলিপি
ভয়নেচ পাণ্ডুলিপি (Voynich Manuscript) "বিশ্বের সবচেয়ে রহস্যময় পান্ডুলিপি" হিসেবে বর্ণিত, যাকে ১৫তম শতাব্দীর প্রথম দিকে লেখা হয়েছে বলে ধারণা করা হয়ে থাকে। ১৯১২ সালে একজন বই ব্যবসায়ী উইলফ্রিড ভয়নেচ এটি ক্রয় করেন। তার নাম অনুসারে একে ভয়নেচ পাণ্ডুলিপি নামকরণ করা হয়।
এর কিছু পাতা হারিয়ে গিয়েছে কিন্তু এর বর্তমান সংস্করণে প্রায় ২৪০টি পাতা রয়েছে, যার অধিকাংশই চিত্রালংকরণের সাথে গঠিত। পান্ডুলিপির অনেক বর্ণনাতে সে সময়ের ভেষজ পান্ডুলিপি, গাছপালার চিত্রালংকরণ এবং তাদের সম্ভাব্য ব্যবহার সম্পর্কিত তথ্য রয়েছে।
ভয়নেচ পাণ্ডুলিপি প্রথম বিশ্বযুদ্ধ এবং দ্বিতীয় বিশ্বযুদ্ধের আমেরিকান এবং ব্রিটিশ গুপ্তবিশ্লেষণ সহ অনেক পেশাদার এবং অপেশাদার তথ্যগুপ্তিবিদ্যা দ্বারা অধ্যয়ন করা হয়েছে। এখন পর্যন্ত কেউই পাঠ্য সঙ্কেতলিপি প্রতিপাদন করতে পারেনি, এবং এটি সংকেতলিপি রচনার বিদ্যার ইতিহাসে একটি বিখ্যাত ঘটনা হয়ে ওঠে। পাণ্ডুলিপি অর্থ এবং উৎপত্তি রহস্য জনপ্রিয় কল্পনায় উত্তেজিত হয়েছে, যা পাণ্ডুলিপিকে উপন্যাস এবং ভাবনা বিষয়কে তুলে ধরে। গত একশ বছরে প্রস্তাবিত অনেক অনুমানের কোনটিই এখনো স্বাধীনভাবে যাচাই করা হয়নি।
১৯৬৯ সালে, ভয়নেচ পাণ্ডুলিপি হান্স পি. ক্রাউস ইয়েল বিশ্ববিদ্যালয়ের বাইনাকা রেয়ার বুক এবং ম্যানুস্ক্রিপ্ট লাইব্রেরিকে (বাইনাকা বিরল বই এবং পাণ্ডুলিপি গ্রন্থাগার) দান করেন। যেখানে একে কল নম্বর এমএস ৪০৮ অধীনে তালিকাভুক্ত করা হয়।
মোহাম্মদ ফেরদাউস খান
মোহাম্মদ ফেরদাউস খান (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন।
প্রারম্ভিক জীবন
খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। সে সময় তাঁর সরাসরি শিক্ষক ছিলেন উপমহাদেশের প্রখ্যাত পদার্থবিজ্ঞানী প্রফেসর সত্যেন্দ্রনাথ বসু। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন।
কর্মজীবন
১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন।
পারিবারিক জীবন
খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত।
মৃত্যু
ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন।
জঙ্গল তরাই
জঙ্গল তরাই (जंगल तराई) হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত।
শাহনাজ মুন্নী
শাহনাজ মুন্নী (জন্ম ১৯৬৯, ঢাকা) একজন বাংলাদেশি সাংবাদিক, কবি ও লেখক।  জানুয়ারি ২০১৬ থেকে তিনি ঢাকায় অবস্থিত টেলিভিশন চ্যানেল নিউজ টুয়েন্টিফোরের প্রধান বার্তা সম্পাদক হিসেবে কাজ করছেন।  শিশুকল্যাণ বিষয়ে তিনি বিশেষ আগ্রহ সংরক্ষণ করেন।
জঙ্গল তরাই
জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়।
ভূগোল
আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল।
রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর।
জেমস রেনেলের ১৭৭৯ সালের বেঙ্গল অ্যাটলাস মানচিত্রে জঙ্গলটেরি ডিস্ট্রিক্ট নামে একটি অঞ্চলের সন্ধান পাওয়া যায়। তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, “জঙ্গলটেরি” অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে।
শাহনাজ মুন্নী
জীবনী
মুন্নী ১৯৬৯ সালের ৮ই ফেব্রুয়ারি ঢাকায় জন্মগ্রহণ করেন। তিনি ঢাকার হলিক্রস কলেজে উচ্চ মাধ্যমিক সম্পন্ন করেন। এরপর ১৯৯৪তে ঢাকা বিশ্ববিদ্যালয়ে সামাজিক বিজ্ঞান বিভাগে পড়াশোনা শুরু করেন।  গ্রাজুয়েশনে থাকাকালীন, তার কর্মজীবন শুরু হয় ১৯৯৯তে একুশে টেলিভিশন চালু হওয়ার সময় সাংবাদিক হিসেবে। ২০০৩ সালে তিনি এটিএন বাংলার সিনিয়র রিপোর্টার হিসেবে যোগ দেন। পরবর্তীতে নিউজ টুয়েন্টিফোরে তিনি বিশেষ সংবাদদাতা হিসেবে যোগ দেন। ২০১৬ সালে তাকে সিনিয়র বার্তা সম্পাদক পদে উন্নীত করা হয়।
২০০৬ সালের সেপ্টেম্বরে তিনি ছিলেন ২০জন বিশিষ্টজনের একজন যারা ইউনিসেফের শিশু অধিকার কবিতা উৎসবে অবদান রেখেছেন। এই উৎসবের লক্ষ্য ছিল শিশু-অধিকারের প্রতি সামজিক দৃষ্টিভঙ্গির উন্নয়ন। শিশুদের শিরিশ শোঁকার নেশার উপর সংবাদ উপস্থাপন করায় তিনি ২০০৯তে, মীনা মিডিয়া এওয়ার্ডসে দ্বিতীয় পুরস্কার অর্জন করেন। যেহেতু আমাদের গণমাধ্যম প্রাথমিকভাবে প্রাপ্তবয়স্কদের দর্শক হিসেবে প্রাধান্য দেয়, তাই শিশুদের উপর সংবাদ পরিবেশন একটি কঠিন কাজ বলে তিনি মনে করেন। তিনি বলেন, "গণমাধ্যমের অনেক সুযোগ রয়েছে শিশু উন্নয়নের ক্ষেত্রে, কিন্তু এর আগে আমাদের আচরণ ও মানসিক লক্ষ্য ঠিক করতে হবে যারা গণমাধ্যমের সিদ্ধান্ত প্রণয়ন পরররযায়ে আছেন তাদেরকে।"  ২০১৩তে, তিনি MCHIP  (মাতৃ ও শিশু স্বাস্থ্য ইন্টিগ্রেটেড প্রোগ্রাম) এর একজন প্রতিনিধি হিসেবে দায়িত্ব পালন করেন। সেভ দ্যা চিলড্রেন প্রজেক্টের জন্য ৫০টি সাফল্যগাথা সংগ্রহ করেন আজমিরিগঞ্জ এবং নবীগঞ্জ উপজেলা ঘুরে। মুন্নী বাংলাদেশে যক্ষ্মা প্রতিরোধেও তার নিজক্ষেত্র থেকে অবদান রেখেছেন।
লেখক হিসেবে, তিনি একজন কবি, একজন প্রাবন্ধিক এবং ছোটগল্প লেখক। তিনি শিশুদের জন্য লিখে থাকেন।জ্বিনের কান্না, তার প্রথম ছোটগল্পের বই যেটি ১৯৯৭ সালে প্রকাশিত হয়েছিল।  গোয়েত্থে ইন্স্টিটিউটের অধীনে আয়োজিত "কবিদের অনুবাদে কবিরা" প্রজেক্টে মুন্নী অংশগ্রহণ করেছিলেন। এই প্রজেক্টে ভারতীয় এবং দক্ষিণ এশীয় ভাষাসমূহকে জার্মান কবিতার সাথে পরিচয় করিয়ে দেয়া হয়েছিল, অর্থাৎ ঐসকল ভাষার কবিতাকে জার্মান ভাষায় রূপান্তর করা হয়েছিল। তার বেশ কয়েকটি কবিতা জার্মানে রূপান্তর করা হয়েছিল, আবার তিনিও আধুনিক জার্মান কবি হেন্ড্রিক জ্যাকসনের কবিতা অনুবাদ করেছিলেন।
ঢাকা বিশ্ববিদ্যালয়ের একজন সামাজিকবিজ্ঞানের গ্রাজুয়েট হিসেবে মুন্নী লেখক ও সমালোচক আজফার হুসাইনের সাথে গবেষণা করেছেন।
ব্রহ্মচর্য
325px|থাম্ব|ব্রহ্মচর্য পালনকারী একজন [[ব্রহ্মচারী।]] ব্রহ্মচর্য (ब्रह्मचर्यम्,, බ්‍රහ්මචාර්ය, , พรหมจรรย์, পাঞ্জাবি: ਬ੍ਰਹਮਗਿਆਨੀ, গুজরাটি: બ્રહ્મચર્ય, బ్రహ్మచర్యం, মারাঠি; ब्रह्मचर्य, মালায়ালাম: ബ്രഹ്മചര്യം, ফারসি: برهماچاریا, ) ভারতীয় ধর্মে একটি ধারণা যার আক্ষরিক অর্থ হল নিজের আত্মের মধ্যে আচরণে থাকা। যোগ, হিন্দুধর্ম, বৌদ্ধধর্ম ও জৈনধর্মে ব্রহ্মচর্য  সাধারণত এমন জীবনধারাকে বোঝায় যেটি যৌন সংযম বা সম্পূর্ণ বিরত থাকার দ্বারা চিহ্নিত করা হয়। ব্রহ্মচর্য বলতে আধ্যাত্মিক উন্নতির জন্য ইচ্ছাকৃত কৌমার্য-ব্রত বোঝায় এবং এক্ষেত্রে ব্রহ্মচর্য অর্থ হল কায়-মন-বাক্যে সর্বদা পবিত্রতা রক্ষা করা।
হিন্দু, জৈন ও বৌদ্ধ সন্ন্যাসী ঐতিহ্যে, ব্রহ্মচর্য অন্যান্য বিষয়ের মধ্যে, যৌনতা এবং বিবাহের বাধ্যতামূলক ত্যাগকে বোঝায়। এটি সন্ন্যাসীর আধ্যাত্মিক অনুশীলনের জন্য প্রয়োজনীয় বলে মনে করা হয়। ধর্মীয় জীবনের পশ্চিমা ধারণা যেমন সন্ন্যাসীদের পরিবেশে অনুশীলন করা হয় এই বৈশিষ্ট্যগুলিকে প্রতিফলিত করে।
সদ্গুণ হিসেবে
ব্রহ্মচর্যকে ঐতিহ্যগতভাবে যোগের পাঁচটি যমের মধ্যে একটি হিসাবে বিবেচনা করা হয়, যেমনটি পতঞ্জলির যোগসূত্রের ২.৩০ শ্লোকে ঘোষণা করা হয়েছে। এটি স্ব-সংযমের রূপ যা গুণ হিসাবে বিবেচিত হয় এবং ব্যক্তির প্রেক্ষাপটের উপর নির্ভর করে এটি পালনের সুপারিশ করা হয়। একজন বিবাহিত অনুশীলনকারীর জন্য এর অর্থ বৈবাহিক বিশ্বস্ততা (একজন স্ত্রীর সাথে প্রতারণা না করা); একক ব্যক্তির জন্য এর অর্থ হল ব্রহ্মচর্য। শাণ্ডিল্য উপনিষদ অধ্যায় ১-এ দশটি যমের মধ্যে একটি হিসাবে ব্রহ্মচর্যকে অন্তর্ভুক্ত করে, এটিকে "মন, বাচন বা শরীরে সকল স্থানে এবং সমস্ত অবস্থায় যৌন সংসর্গ থেকে বিরত থাকা" হিসাবে সংজ্ঞায়িত করেছে।
জৈনধর্মে
ব্রহ্মচর্য হল জৈনধর্মে শ্রাবক (সাধারণ মানুষ) এবং তপস্বীদের জন্য নির্ধারিত পাঁচটি প্রধান ব্রত। যারা জৈন সন্ন্যাসীর পথ অবলম্বন করে তাদের জন্য কর্ম, কথা ও চিন্তায় ব্রহ্মচর্য প্রত্যাশিত। সাধারণ জৈনদের জন্য যারা বিবাহিত, ব্রহ্মচর্যের গুণের জন্য একজনের নির্বাচিত সঙ্গীর প্রতি যৌনভাবে বিশ্বস্ত থাকা প্রয়োজন। সাধারণ অবিবাহিত জৈনদের জন্য, পবিত্র জীবনযাপনের জন্য জৈনদের বিয়ের আগে যৌনতা এড়িয়ে চলতে হবে। উত্তম ব্রহ্মচর্য (সর্বোচ্চ ব্রহ্মচর্য) হল একজন জৈন সন্ন্যাসীর দশটি শ্রেষ্ঠত্বের একটি। ব্রহ্মচর্য প্রাচীন জৈন গ্রন্থ যেমন তত্ত্বার্থ সূত্র, সর্বার্থসিদ্ধি এবং পুরুষার্থসিদ্ধুপায় এ দশ ধর্ম (দশটি গুণ) এর একটি হিসেবে উল্লেখ করা হয়েছে।
শ্রমণিক ঐতিহ্যে
শ্রমণিক ঐতিহ্যগুলির মধ্যে (বৌদ্ধধর্ম, জৈনধর্ম,  আজীবিক, এবং চার্বাক দর্শন) ব্রহ্মচর্য হল স্ব-আরোপিত ব্রহ্মচর্য অনুশীলনের জন্য ব্যবহৃত শব্দ যা সাধারণত আধ্যাত্মিক অনুশীলনের পূর্বশর্ত হিসাবে বিবেচিত হয়। উদাহরণস্বরূপ, জৈন সন্ন্যাসীদের পাঁচটি মহান ব্রতের মধ্যে চতুর্থটি হল ব্রহ্মচর্যের ব্রত, যার অর্থ হল যৌন চিন্তা ও আকাঙ্ক্ষা পরিহার সহ সমস্ত পাঁচটি ইন্দ্রিয়ের ইন্দ্রিয়গত আনন্দ থেকে সম্পূর্ণ বিরত থাকা। যে যোগী ব্রহ্মচর্যের গুণে দৃঢ়ভাবে বদ্ধ সে মহান জীবনীশক্তি লাভ করে।
জীবনের আশ্রমের পর্যায়ে
আশ্রম ব্যবস্থা অনুযায়ী ব্রহ্মচর্য মানব জীবনের প্রথম ২০ বছর বা ২৫ বছর পর্যন্ত ব্রহ্মচর্যের অন্তর্গত। প্রাচীন হিন্দু সমাজ অনুযায়ী মানুষের জীবনকালকে ১০০ বছর কল্পনা করে ৪টি ভাগে ভাগ করা হত। এর মধ্যে প্রথম ভাগ হল ব্রহ্মচর্য। অন্য তিনটি হল গার্হস্থ্য, বানপ্রস্থ এবং সন্ন্যাস।
ব্রহ্মচর্য হল জীবনের নির্দিষ্ট সময়কাল যখন ছাত্র গুরুকুলে যায় এবং সাধারণত গুরুর সাথে বসবাসের পাশাপাশি বেদ ও উপনিষদের বিধান অনুযায়ী ঐতিহ্যগত বৈদিক বিজ্ঞান, জ্যোতিষশাস্ত্র, দর্শন এবং ধর্মীয় অনুশাসন সম্প্রর্কিত বিদ্যা লাভ করে। এটি মানব জীবনের ছাত্র পর্যায়ের প্রতিনিধিত্ব করে। এই পর্যায়ে শিক্ষার উপর দৃষ্টি নিবদ্ধ করে এবং ব্রহ্মচর্যের অনুশীলন অন্তর্ভুক্ত করে। ব্রহ্মচর্য আশ্রমের প্রবেশে উপনয়ন এবং প্রস্থানে সমাবর্তন।
ব্রহ্মচর্যের ঐতিহাসিক উল্লেখ
বেদ ব্রহ্মচর্য নিয়ে আলোচনা করে, উভয় জীবনধারা এবং একজনের জীবনের পর্যায় প্রসঙ্গে। ঋগ্বেদ, উদাহরণস্বরূপ, বইয়ের ১০ অধ্যায় ১৩৬-এ, কেশিন (লম্বা কেশযুক্ত) এবং মাটির রঙের কাপড় (হলুদ, কমলা, জাফরান) সঙ্গে মানানতের (মন, ধ্যান) বিষয়ে নিযুক্ত জ্ঞান সন্ধানকারীদের উল্লেখ করেছে। ঋগ্বেদ অবশ্য এই লোকদেরকে মুনি ও বতী বলে উল্লেখ করেছে। অথর্ব বেদ, প্রায় ১০০০ খ্রিস্টপূর্বাব্দে সম্পূর্ণ, ব্রহ্মচর্য সম্পর্কে আরও স্পষ্ট আলোচনা আছে, বই ১১ অধ্যায় ৫ এ। অথর্ববেদের এই অধ্যায়ে ব্রহ্মচর্যকে বর্ণনা করা হয়েছে যা একজনের দ্বিতীয় জন্মের দিকে নিয়ে যায় (মন, আত্ম-সচেতনতা), স্তোত্র ১১.৫.৩ প্রতীকী চিত্র অঙ্কন করে যে যখন একজন শিক্ষক ব্রহ্মচারী গ্রহণ করেন, তখন ছাত্র তার ভ্রূণ হয়।
ব্রহ্মচর্যের ধারণা ও অনুশীলন হিন্দুধর্মের মুখ্য উপনিষদের পুরনো স্তরগুলির মধ্যে ব্যাপকভাবে পাওয়া যায়। ৮ম শতাব্দীর খ্রিস্টপূর্বাব্দের পাঠ্য ছান্দোগ্য উপনিষদ বই ৮-এ বর্ণনা করা হয়েছে, কার্যকলাপ ও জীবনধারা যা ব্রহ্মচর্য:
"এখন লোকে যাকে যজ্ঞ বলে তা আসলেই ব্রহ্মচর্য, কারণ ব্রহ্মচর্যের মাধ্যমেই জ্ঞানী সেই জগৎ (ব্রহ্মের) লাভ করে। এবং লোকেরা যাকে ইষ্ট (উপাসনা) বলে তা প্রকৃতপক্ষে ব্রহ্মচর্য, কেননা শুধুমাত্র ব্রহ্মচর্যের মাধ্যমে উপাসনা করলেই আত্মা (মুক্ত আত্মা) লাভ হয়। এখন, লোকেরা যাকে সত্রায়ণ (যজ্ঞের অধিবেশন) বলে তা আসলেই ব্রহ্মচর্য, কেননা শুধুমাত্র ব্রহ্মচর্যের মাধ্যমেই কেউ শনি (সত্তা) থেকে পরিত্রাণ লাভ করে। এবং লোকেরা যাকে মৌন (নিঃশব্দের ব্রত) বলে তা আসলে ব্রহ্মচর্য কারণ শুধুমাত্র ব্রহ্মচর্যের মাধ্যমেই কেউ আত্মাকে বুঝতে পারে এবং তারপর ধ্যান করে। এখন, লোকেরা যাকে  অনসকায়ন (উপবাসের ব্রত) বলে তা প্রকৃতপক্ষে ব্রহ্মচর্য, কারণ এই আত্মা কখনই বিনষ্ট হয় না যা ব্রহ্মচর্যের মাধ্যমে অর্জন করে। এবং লোকে যাকে অরণ্যায়ন (একজন সন্ন্যাসীর জীবন) বলে তা আসলে ব্রহ্মচর্য, কারণ ব্রহ্মের জগৎ তাদেরই যারা ব্রহ্মচর্যের মাধ্যমে ব্রহ্ম জগতের অরা ও ন্যাস সাগরকে অর্জন করে। তাদের জন্য সমস্ত জগতে স্বাধীনতা রয়েছে।"
- ছান্দোগ্য উপনিষদ, ৮.৫.১ – ৮.৫.৪
অন্য একটি প্রারম্ভিক উপনিষদে একটি স্তোত্র, বই ৩, অধ্যায় ১-এ মুণ্ডক উপনিষদ একইভাবে বলে, "सत्येन लभ्यस्तपसा ह्येष आत्मा सम्यग्ज्ञानेन ब्रह्मचर्येण नित्यम् ।
সত্য (সত্যবাদিতা), তপস (অধ্যবসায়, তপস্যা), সাম্যজ্ঞান (সঠিক জ্ঞান) এবং ব্রহ্মচর্যের ক্রমাগত সাধনার মাধ্যমে, একজন আত্মা (আত্ম) অর্জন করে।"
গুড় নদী
প্রবাহ
আত্রাই নদী নওগাঁ জেলার আত্রাই উপজেলার পঞ্চপুর ইউনিয়নে প্রবহমান আত্রাই নদী থেকে উৎপত্তি লাভ করেছে। অতঃপর এই নদীর জলধারা নাটোর জেলার সিংড়া উপজেলার কালাম ইউনিয়ন পর্যন্ত পুনরায় আত্রাই নদীতে পতিত হয়েছে। নদীটির বামতীরে বন্যানিয়ন্ত্রণ বাঁধ রয়েছে।
ব্রহ্মচর্য
ব্রহ্মচর্যের ঐতিহাসিক উল্লেখ
- মুণ্ডক উপনিষদ, ৩.১.৫
গুড় নদী
নদীর পরবর্তী অংশ
যেখানে উত্তর দিক থেকে আগত নাগর নদী গুড় নদীর সাথে মিলিত হয়েছে ঐ স্থানটির নাম ভাগনগর। এখান থেকে সিংড়া ব্রিজ অতিক্রম করে গুড়নাই নদী নামে ৫ কিলোমিটার পথ অতিক্রম করে চলন বিলে পতিত হয়েছে। অর্থাৎ ভাগনগর থেকে সিংড়া ব্রিজ পর্যন্ত গুড় নদী, সিংড়া ব্রিজ থেকে কালীনগর পর্যন্ত গুড়নাই নদী এবং কালীনগরের পর পুনরায় গুড় নদী নামে চাঁচকৈড় মোহনায় নন্দকুঁজা নদীর সাথে মিলিত হয়ে চলন বিলে পতিত হয়েছে।
ব্রহ্মচর্য
ব্রহ্মচর্যের ঐতিহাসিক উল্লেখ
হিন্দুধর্মের বেদ এবং প্রাথমিক উপনিষদীয় গ্রন্থগুলি তাদের ব্রহ্মচর্যের আলোচনায়, ব্রহ্মচর্যের শুরুতে ছাত্রের বয়স উল্লেখ করেনি, বা যৌন কার্যকলাপের উপর কোন নিষেধাজ্ঞা নেই। যাইহোক, সুনির্দিষ্ট এবং বিভিন্ন উপনিষদ (যেমন শাণ্ডিল্য উপনিষদ) এবং হিন্দু স্মৃতিতে (যেমন মনুস্মৃতি) উভয় ক্ষেত্রেই স্পষ্ট সাধারণ ঐকমত্য রয়েছে যে পুরুষ "ছাত্র", "ব্রহ্মচারী" হিসাবে উল্লেখ করা উচিত। "বীর্য নিঃসরণ" থেকে বিরত থাকুন। এই নিয়ম গুরুর ক্ষেত্রে প্রযোজ্য হতে পারে বা নাও হতে পারে। শতপথ ব্রাহ্মণের ১১.৫.৪.১৬ এবং ১১.৫.৪.১৭ শ্লোকগুলি ব্রহ্মচর্য আশ্রমের সময় গুরুর যৌন কার্যকলাপ সম্পর্কে দুটি ভিন্ন দৃষ্টিভঙ্গি উপস্থাপন করে, অর্থাৎ, "ছাত্র ব্রহ্মচারী" এর শিক্ষক, বিপক্ষে ও পছন্দ হিসাবে। একইভাবে, শ্লোক ১১.৫.৪.১৮-এ, শতপথ ব্রাহ্মণ ব্রহ্মচারী ছাত্রের জন্য খাওয়ার সংযম (মধু সংক্রান্ত) বিষয়ে বিপরীত দৃষ্টিভঙ্গি উপস্থাপন করে।
ধর্মীয় আন্দোলনের মধ্যে
ভারতীয় ঐতিহ্যে, ব্রহ্মচারী একজন পুরুষ এবং ব্রহ্মচারিণী একজন নারী।
আশ্রম ও মঠ
হিন্দুধর্মের বিভিন্ন দর্শনের বিভিন্ন আশ্রম ও মঠ তাদের কর্তৃক দীক্ষিত নর-নারীদেরকে ব্রহ্মচারী ও ব্রহ্মচারিণী বলে।
ট্র্যাশ ট্যাগ
ট্র্যাশ ট্যাগ হলো একটি ইন্টারনেট ভিত্তিক চ্যালেঞ্জ এবং হ্যাশট্যাগ প্রচার ক্যাম্পেইন বোঝায় যেখানে লোকেরা একটি প্রচুর আবর্জনা পড়ে আছে বা ছড়িয়ে ছিটিয়ে আছে এরূপ এলাকা পরিষ্কার করে, হ্যাশট্যাগ #ট্র্যাশট্যাগ  ছবিহ   পোস্ট করা হয়।
তাজ ওয়েস্ট এন্ড বেঙ্গালুরু
ইতিহাস
তাজ ওয়েস্ট এন্ড ১৮৮৭ সনে ব্রন্সন নামের এক ইংরেজ ভদ্রমহিলা ১০টি শয্যা নিয়ে একটি ছোট্ট বোর্ডিং আবাস চালু করেন এবং এটিই হয়ে দাঁড়ায় বেঙ্গালুরু শহরের সর্বপ্রথম হোটেল। হোটেলের জনপ্রিয়তা বাড়তে থাকলে, এটি আরো বড়োকরে রূপান্তরিত হয়। ১৯১২ সালে প্রতিষ্ঠানটির মালিকানা বদলে যায় এবং সেইসময় অনুসারে একটি মোটা অঙ্কের টাকা (৪০০০ টাকা) এর বিনিময় স্পেনসার্স এটিকে কিনে ফেলে। বহুদশক পর ১৯৮৪ সালে হোটেলটি আবার হাত বদলায় এবং এবারে বর্তমান মালিক অর্থাৎ তাজ গোষ্ঠী হোটেলটিকে কেনে।
ফরিদগঞ্জ এ আর পাইলট উচ্চ বিদ্যালয়
ফরিদগঞ্জ এ আর পাইলট উচ্চ বিদ্যালয় বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলা শহরের একটি ঐতিহ্যবাহী শিক্ষা প্রতিষ্ঠান।
অবস্হান
ফরিদগঞ্জ এ আর পাইলট উচ্চ বিদ্যালয় ফরিদগঞ্জ উপজেলা ও পৌর শহরের মধ্য বাজারে অবস্থিত। এটি ফরিদগঞ্জ উপজেলার প্রথম ডিজিটালাইজড স্কুল। এর সম্মুখে একটি বিশাল খেলার মাঠ এবং পশ্চাৎ অংশে ফরিদগঞ্জ উপজেলার অন্যতম প্রধান ডাকাতিয়া নদী অবস্হিত।এটি ১৯৪৬ সালে স্হাপিত হয়।২০১৭ সালে এই প্রতিষ্ঠান সরকারীকরণ করা হয়।
ইতিহাস
এটি উচ্চ বিদ্যালয় হিসেবে ১৯৪৬ সালে প্রতিষ্ঠিত হয়।
শিক্ষা ব্যবস্থা
এখানে ষষ্ঠ শ্রেণি থেকে শুরু করে দশম শ্রেণি পর্যন্ত রয়েছে।
মেজিয়া তাপবিদ্যুৎ কেন্দ্র
বিদ্যুৎকেন্দ্র
মেজিয়া তাপবিদ্যুৎ স্টেশনের ইনস্টলড ক্যাপাসিটি হল ২৩৪অ মেগাওয়াট। এখানে মোট আটটি ইউনিট কার্যকর রয়েছে। এগুলি হল:
সালাহউদ্দিন আহমেদ (রাজনীতিবিদ)
সালাহউদ্দিন আহমেদ বাংলাদেশ জাতীয়তাবাদী দলের একজন রাজনীতিবিদ, সাবেক যোগাযোগ প্রতিমন্ত্রী এবং কক্সবাজার-১ আসনের সাবেক সংসদ সদস্য। তিনি দলের মুখপাত্র ছিলেন। মার্চ ২০১৫ সালে ঢাকার উত্তরা থেকে তিনি অপহৃত হন এবং দুই মাস পরে ভারতে শিলং শহরে অপহরণকারীরা ছেড়ে দেন।
কর্মজীবন ও রাজনীতি
ঢাকা বিশ্ববিদ্যালয়ে অধ্যায়নকালে তিনি জাতীয়তাবাদী ছাত্রদলের কেন্দ্রীয় নির্বাহী কমিটির সহ সভাপতি সহ সফলতার সাথে আরো বিভিন্ন পদে গুরুত্বপূর্ণ দায়িত্বপালন করেন। কিছুদিন জাতীয়তাবাদী ছাত্রদলের কেন্দ্রীয় কমিটির ভারপ্রাপ্ত সভাপতি হিসাবেও দায়িত্ব পালন করেছেন। ছাত্রদলের দায়িত্বে থাকাকালে স্বৈরাচারী সরকারের রোষানলে পড়ে গ্রেপ্তার হয়ে জেল খেটেছেন অনেকবার। সরকারি চাকরির বাংলাদেশের সবচেয়ে গৌরবময় ও বুনিয়াদী ক্যাডার হিসাবে পরিচিত ৭ম বিসিএস পরীক্ষায় ১৯৮৫ সালে অংশ নিয়ে বিসিএস (প্রশাসন) ক্যাডারে উত্তীর্ণ হন। ১৯৮৮ সালের ১৫ ফেব্রুয়ারি তিনি বিসিএস (প্রশাসন) চাকরিতে যোগদান করেন। বগুড়া জেলা প্রশাসনে সিনিয়র সহকারী সচিব হিসাবে দায়িত্বপালনকালে ১৯৯১ সালে তিনি তৎকালীন সরকারের প্রধানমন্ত্রী বেগম খালেদা জিয়া’র সহকারী একান্ত সচিব (এপিএস) হিসাবে যোগ দেন। ১৯৯৬ সালের জানুয়ারিতে এই সরকারি চাকরি থেকে ইস্তফা দেন। সালাহ উদ্দিন আহমদ তখন থেকে সক্রিয়ভাবে রাজনীতিতে নেমে পড়েন। এরপর ষষ্ঠ, সপ্তম ও অষ্টম জাতীয় সংসদ নির্বাচনে অংশ নিয়ে তিনি কক্সবাজার-১ (চকরিয়া-পেকুয়া) থেকে বিজয়ের হেট্টিক করে জাতীয় সংসদ সদস্য নির্বাচিত হন। একটানা তিনবার কক্সবাজার-১ আসনে সংসদ সদস্য নির্বাচিত হয়ে তিনি রেকর্ড সৃষ্টি করেন। সপ্তম ও অষ্টম জাতীয় সংসদ নির্বাচনে তিনি বিপুল ভোটের ব্যবধানে প্রতিদ্বন্দ্বী প্রার্থীকে পরাজিত করেন। অষ্টম সংসদ নির্বাচনের পর চারদলীয় জোট দেশনেত্রী বেগম খালেদা জিয়া’র নেতৃত্বে সরকার গঠন করলে সালাহ উদ্দিন আহমদ ২০০১ সালের ১০ অক্টোবর মন্ত্রিপরিষদে যোগাযোগ প্রতিমন্ত্রী নিযুক্ত হন। পাশাপাশি কক্সবাজার জেলার ইনচার্জ মিনিস্টার হিসাবেও দায়িত্বপালন করেন তিনি। সালাহ উদ্দিন আহামদই একমাত্র রাজনীতিবিদ, যিনি যোগাযোগ প্রতিমন্ত্রী হয়ে স্বাধীনতাত্তোর কক্সবাজার জেলা থেকে সর্বপ্রথম মন্ত্রী হয়েছেন। সালাহ উদ্দিন আহমদ বৃহত্তর চকরিয়া থেকে কিছু অংশ আলাদা করে ২০০২ সালের ২৭ ফেব্রুয়ারি ‘পেকুয়া’ নামক একটি আলাদা উপজেলা প্রতিষ্ঠা করেন। তিনি পেকুয়ায় প্রয়োজনীয় সকল অবকাঠামো, আধুনিক স্থাপনা ও উন্নয়ন করেছেন পরবর্তী সাড়ে চার বছরে। যা এখন দৃশ্যমান ও সুফল ভোগ করছে সকলে। ২০০৭ সালের ৬ ফেব্রুয়ারি থেকে ২ বছর ২ মাস ওয়ান ইলাভেন সরকারের কারাগারে বন্দী থেকে ২০০৯ সালের ২৯ মার্চ তিনি কারামুক্ত হন। সালাহ উদ্দিন আহমদ কারাগারে থাকাবস্থায় এরমধ্যে নবম জাতীয় সংসদ নির্বাচন অনুষ্ঠিত হলে তার সহধর্মিনী এডভোকেট হাসিনা আহমেদ কক্সবাজার-১ আসনে চারদলীয় জোটের মনোনয়ন নিয়ে প্রতিদ্বন্দ্বী প্রার্থীকে প্রায় ৩৬ হাজার ভোটের ব্যবধানে পরাজিত করে সংসদ সদস্য নির্বাচিত হন। সালাহ উদ্দিন আহামদ ১৯৯৬ সালে প্রথমে কক্সবাজার কক্সবাজার জেলা বিএনপি’র আহবায়ক এবং পরে পর পর দু’বার কাউন্সিলের মাধ্যমে কক্সবাজার জেলা বিএনপি’র সভাপতি নির্বাচিত হন। পরে ২০১০ সালে বিএনপি’র জাতীয় কাউন্সিলে সালাহ উদ্দিন আহমদ কেন্দ্রীয় নির্বাহী কমিটির যুগ্মমহাসচিব নির্বাচিত হন। এরপর তিনি ভারতের মেঘালয়ের সিলং শহরে নির্বাসিত থাকাবস্থায় বিএনপি’র সর্বোচ্চ নীতিনির্ধারণী ফোরাম জাতীয় স্থায়ী কমিটির সদস্য নির্বাচিত হন।
অপহরণ
২০১৫ সালে বাংলাদেশের জাতীয় রাজনীতির উত্তাল সময়ে কেন্দ্রীয় বিএনপি’র মুখপাত্র হিসাবে দায়িত্বপালনকালে ২০১৫ সালের ১০ মার্চ ঢাকাস্থ উত্তরার একটি বাড়ী থেকে আইনশৃংখলা বাহিনীর পরিচয়ে অচেনা মুখোশধারী অপহরনকারীরা সালাহউদ্দিন আহমদকে চোখ বেঁধে গুপ্ত স্থানে তুলে নিয়ে যায়। তখন থেকে দীর্ঘ ৬২ দিন অজ্ঞাত স্থানে গুম অর্থাৎ নিখোঁজ থাকার পর একই বছরের ১১ মে সালাহউদ্দিন আহমেদ’কে সর্বপ্রথম মানসিক বিপর্যস্ত অবস্থায় ভারতের মেঘালয় রাজ্যের শিলং এর গলফ লিংক মাঠে পাওয়া যায়। সেখান থেকে তাঁকে প্রথমে শিলং মানসিক হাসপাতালে, পরে শিলং সিভিল হাসপাতালে ভর্তি করা হয় এবং পরে শিলং এর বিশেষায়িত হাসপাতাল নিমগ্রিসে ভর্তি করানো হয়। মেঘালয় রাজ্যের পুলিশ ২০১৫ সালের ৩ জুন ভারতে অবৈধ প্রবেশের অভিযোগ এনে বৈদেশিক নাগরিক আইনের ১৪ ধারায় সালাহ উদ্দিন আহমেদের বিরুদ্ধে মামলা দায়ের করে এবং তাঁকে গ্রেপ্তার দেখিয়ে প্রথমে হাসপাতালে চিকিৎসা ও পরে শিলং জেলে পাঠানো হয়। শিলং শহর ছেড়ে না যাওয়ার শর্তে বিজ্ঞ আদালত পরে সালাহ উদ্দিন আহমদকে জামিন প্রদান করেন। তখন থেকে নির্বাসিত অবস্থায় দীর্ঘ ৪ বছরেরও বেশি সময় ধরে খাসিয়া খ্রীষ্টান অধ্যুষিত এলাকা শিলং শহরে বিন্ঞ্চপুর ‘সানরাইজ গেষ্ট হাউজ’ নামক একটি দোতলা ভাড়া বাড়ীতে তিনি বসবাস করে মামলা পরিচালনা করে আসছেন। মামলা দায়েরের পর মেঘালয়ের অতিরিক্ত জেলা ম্যাজিস্ট্রেটের মাধ্যমে সালাহউদ্দিন আহমেদকে প্রাথমিকভাবে অভিযুক্ত করে ২০১৫ সালের ২২ জুলাই মামলার চার্জশীট দেয়া হয়। চার্জশীটে “সালাহউদ্দিন আহমদ বাংলাদেশে তাঁর বিরুদ্ধে দায়েরকৃত বিভিন্ন মামলার গ্রেপ্তারী পরোয়ানা এড়াতে উদ্দ্যেশ্য প্রনোদিতভাবে ভারতে অনুপ্রবেশ করেছেন বলে অভিযোগ আনা হয়”। এই মামলায় ২০১৮ সালের ২৬ অক্টোবর সালাহউদ্দিন আহমেদকে বেকসুর খালাস প্রদান করে শিলং আদালতের প্রথম শ্রেণির ম্যাজিস্ট্রেট ডিজি খার সিং রায় ঘোষণা করেন। প্রথম শ্রেণির ম্যাজিস্ট্রেটের এই রায়ে ভারতের সীমান্ত রক্ষী বাহিনী বিএসএফ-এর মাধ্যমে বাংলাদেশের সীমান্তরক্ষী বাহিনী বিজিবি’কে সালাহ উদ্দিন আহমদকে দ্রুততম সময়ে সমস্ত রাষ্ট্রীয় আনুষ্ঠানিকতা সম্পন্ন করে হস্তান্তর করার জন্য বিচারক নির্দেশ দেন। সালাহউদ্দিন আহমেদ আদালতের রায় অনুযায়ী সে দেশের রাষ্ট্রীয় আনুষ্ঠানিকতা সম্পন্ন করে দেশে ফেরার জন্য প্রস্তুতি নিচ্ছিলেন। ঠিক তখনি গত ২৭ এপ্রিল সালাহউদ্দিন আহমেদ শিলং জেলা ও দায়রা জজ আদালতের একটি নোটিশ পান। যে নোটিশে সালাহ উদ্দিন আহমেদ নিম্ম আদালত থেকে বেকসুর খালাস পাওয়া রায়ের বিরুদ্ধে রাষ্ট্রপক্ষ আপীল করেছে, উল্লেখ করে আপীল মামলায় জেলা ও দায়রা জজ তাকে আদালতে হাজির হওয়ার জন্য বলা হয়। সালাহ উদ্দিন আহমদ গত ১ মে ও পরে শিলং জেলা ও দায়রা জজ আদালতে আপীল মামলায় যথারীতি হাজিরা দিয়ে আসছেন। একটি সুত্র মতে, ম্যাজিস্ট্রেট আদলত থেকে এই মামালার নথি ও সব ডকুমেন্ট দায়রা জজ আদালতে তলব করা হয়েছে। এ আপীল মামলাকে সালাহ উদ্দিন আহমেদ তার বিরুদ্ধে চলমান গভীর ষড়যন্ত্রের অংশ বলে আখ্যায়িত করেছেন। এ আপীল মামলার কারণে সালাহউদ্দিন আহমেদের সহসায় আর দেশে ফেরা হচ্ছেনা।
নেপাল টেলিকম
বিস্তারিত
নেপালে নেপাল টেলিকমই একমাত্র স্থায়ী ইন্টারনেট লাইন, ইন্টিগ্রেটেড সার্ভিসেস ডিজিটাল নেটওয়ার্ক এবং লিজড-লাইন পরিষেবাগুলি জনগণের কাছে সরবারহ করে। কিন্তু ২০০৫ সালে নেপালের টেলিযোগাযোগ ব্যবস্থায় এনসেল (পূর্বে মেরো মোবাইল নামে পরিচিত) আগমনের পরে এটি বর্তমান্র আর নেপালের একমাত্র গ্লোবাল সিস্টেম ফর মোবাইল কমিউনিকেশন্‌স পরিষেবা সরবরাহকারী নয়। তবে ৫,৪০০ জনেরও বেশি কর্মচারী নিয়ে গঠিত নেপাল টেলিকম নেপালের বৃহত্তম কর্পোরেশনগুলির একটি। জুলাই ২০১১ পর্যন্ত দেশের বিভিন্ন অঞ্চলে নেপাল টেলিকম মোট ২৬২টি টেলিফোন এক্সচেঞ্জ কাউন্টার, ৬০৩,২৯১টি পিএসটিএন লাইন, ৫ মিলিয়নেরও বেশি জিএসএম সেলুলার ফোন এবং এক মিলিয়নেরও বেশি সিডিএমএ ফোন লাইন পরিষেবা প্রদান করে আসছে।
সাম্প্রতিক তথ্য অনুসারে, নেপাল টেলিকমের স্থির ল্যান্ডলাইন, জিএসএম মোবাইল, সিডিএমএ এবং ইন্টারনেট পরিষেবা ব্যবহারকারীসহ মোট ১ কোটি ব্যবহারকারী রয়েছে। নেপাল টেলিকমই নেপালে সর্বপ্রথম ১ জানুয়ারী ২০১৭ সালে ফোরজি এলটিই পরিষেবা চালু করে। নেপাল টেলিকম নেপালে ফোরজি পরিষেবার জন্য আদর্শ ১৮০০ মেগাহার্টজ নিরপেক্ষ ফ্রিকোয়েন্সি ব্যান্ড ব্যবহারকারী প্রথম অপারেটর। সর্বপ্রথম কাঠমান্ডু এবং পোখরা শহরে ফোরজি পরিষেবা চালু করা হয়। ২০১৯ সালের জুলাই মাসে নেপাল টেলিকম নেপালে প্রথমবারের মতো ভোএলটিই সেবা চালু করে। ২০১৯ সালের এপ্রিলে নেপাল টেলিকমিউনিকেশন কর্তৃপক্ষের প্রকাশিত এমআইএসের প্রতিবেদন অনুসারে, নেপালের ক্যাবল ইন্টারনেট ৮৪% পরিষেবার নেপাল টেলিকম দিয়ে থাকে। নেপাল টেলিকমের ইন্টারনেট গ্রাহক সংখ্যা হল ২১১,৫১৩ জন যা নেপালের ইন্টারনেট ব্যবহারকারীর সংখ্যার সিংহভাগ। একইভাবে, নেপাল টেলিকম দেশের একমাত্র ওয়াইম্যাক্স পরিষেবা সরবরাহকারী হওয়ায় এপ্রিল ২০১৯ সালে এর ৮৭,৯৭৭ জন ওয়াইম্যাক্স গ্রাহক ছিল। ২ অক্টোবর ২০১৯ সালে নেপাল টেলিকম ৩৭টি জেলা ও ৬০টি শহরে ফোরজি পরিষেবা চালু করে। নেপালের প্রধানমন্ত্রী কেপি শর্মা অলি তা উদ্বোধন করেন।
ইতিহাস
সংস্থাটির প্রতিষ্ঠাকালীন নাম ছিল টেলিযোগাযোগ বিভাগ। পরবর্তীকালে ১৯৬৯ সালে এটির নাম পরিবর্তন করে টেলিযোগাযোগ উন্নয়ন বোর্ড রাখা হয়। ১৯৭৫ সালে যোগাযোগ কর্পোরেশন আইন -১৯৭১ কার্যকর করার পরে, এটি আনুষ্ঠানিকভাবে নেপাল টেলিযোগাযোগ কর্পোরেশন নামে সম্পূর্ণ রাষ্ট্রীয় মালিকানাধীন যোগাযোগ প্রতিষ্ঠান হিসাবে রূপান্তরিত হয়। ২২শে মাঘ, ২০৬০ বিক্রম সংবতে নেপাল টেলিযোগাযোগ কর্পোরেশন একটি পাবলিক লিমিটেড সংস্থায় পরিণত হয়েছিল।
আন-নাসি
নাসি' (ٱلنَّسِيء, আন-নাসি "স্থগিতকরণ"), এছাড়াও নাসী উচ্চারিত হয়, ছিল প্রাক-ইসলামি আরব বর্ষপঞ্জির একটি নিয়ম, যা "চারটি নিষিদ্ধ মাস" প্রসঙ্গে কুরআনে উল্লেখ করা হয়েছে। প্রাক-ইসলামি আরবে, "স্থগিত" করার সিদ্ধান্তটি বনু কিনানাহের আল-কালামাস নামে পরিচিত একজন ব্যক্তি ও তাদের বংশধরদের দ্বারা পরিচালিত হত। এর অর্থের বিভিন্ন ব্যাখ্যা প্রস্তাব করা হয়েছে।
সৌরচান্দ্রিক বর্ষপঞ্জির উপর অনির্ভরশীল স্থগিতকরণ হিসেবে
এই ব্যাখ্যাটি একটি প্রারম্ভিক সাবাইয়ীয় ভাষার শিলালিপি দ্বারাও সমর্থিত, যেখানে যুদ্ধের কারণে একটি ধর্মীয় আচার "স্থগিত" (নাসি) করা হয়েছিল। এই শিলালিপির প্রেক্ষাপট অনুসারে, ক্রিয়াপদ নাসি-এর সাথে আন্তঃকালকরণের কোন সম্পর্ক নেই, তবে শুধুমাত্র বর্ষপঞ্জির মধ্যেই ধর্মীয় ঘটনাকে স্থানান্তরিত করার সাথে সম্পর্ক রয়েছে। এই প্রাচীন শিলালিপি এবং কুরআনের ধর্মীয় ধারণার সাথে সাদৃশ্য ইঙ্গিত করে যে নাসি'র কুরআনের অর্থ অ-বর্ষপঞ্জি স্থগিতকরণকেও নির্দেশ করতে পারে।